Asentel-nneɣ, ibedd ɣef tama tallilt, la partie pratique, d tagejdant, tebna ɣef tsuqilt, neɣ ad d-nini, asiweḍ n usuqel i 10 n yixfawen n udlis : Défence et illustration de la langue berbère, yura umeskar : HADDADOU MOHAND AKLI. Nessetbeɛ-as-d, L’analyse critique, gar snat n tsuqilin, tamezwarut akked tis snat, ɣer uḍris amenzu s tefransist. Ay-agi, i usnerni d uṣeggem n tsuqilt i yixfawen-a, si tefransist ɣer tutlayt tayemmat, i usiweḍ n yizen i yimeɣri s tutlayt tayemmat. D aramsu i d taɣzint-nneɣ tagejdant i aɣ-yeǧǧan nexter aḥric-a n tsuqilt si tefransist ɣer tmaziɣt. Lebɣi-nneɣ, d tigemmi d usnerni n tutlayt, d ayen yeḥwaǧen timussniwin d yifadden n yimazzaɣen. Lebɣi-nneɣ, d asenerni n tɣuri, d asnerni n tira s tutlayt tamaziɣt, ɣef waya, neṭṭef adlis-a n Mass HADDADOU Mohand Akli, ameskar iqedcen s wul-is ɣef tutlayt d yidles n tmaziɣt. Yemeslay-d deg-s, ɣef temsal yeɛnan aẓar n tutlayt tamaziɣt tamenzut almi d tin n wassa. Ad d-nefk amedya : Anagrawan n tira n tutlayt tamaziɣt, Taneṣlit n ugemmay n tmaziɣt, Di 1 Adolphe-Hanoteau. URL : http:// fr.m.wikipedia.org/wiki/ 2 B linguistique-amazighe.blog4ever.com 3Amazighword.org